recursal/SuperWikiNEXT-32B huggingface dataset:
**কুয়োপিয়ন পাল্লোসেওরা** (ফিনীয়: Kuopion Palloseura; এছাড়াও **কুয়োপিয়ো পাল্লোসেওরা** অথবা শুধুমাত্র **কেইউপিএস** নামে পরিচিত) হচ্ছে কুয়োপিয়ো ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। কেইউপিএস তাদের সকল হোম ম্যাচ কুয়োপিয়োর সাভোন সানোমার এরিনায় খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন আর্নে এরলান্ডসেন এবং সভাপতির দায়িত্ব পালন করছেন আরি লাহতি। ফিনীয় মধ্যমাঠের খেলোয়াড় ভিল্লে সাক্সমান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কেইউপিএস এপর্যন্ত ১৩টি শিরোপা জয়লাভ করেছে; যার মধ্যে ৬টি ভেইক্কাউসলিগা, ২টি ফিনীয় কাপ, ১টি ফিনীয় লীগ কাপ, ৩টি ইক্কোনেন এবং ১টি কাক্কোনেন শিরোপা রয়েছে।

অর্জন
-----

**ভেইক্কাউসলিগা**

* **বিজয়ী (৬):** ১৯৫৬, ১৯৫৮, ১৯৬৬, ১৯৭৪, ১৯৭৬, ২০১৯
* *রানার-আপ (১০):* ১৯৫০, ১৯৫৪, ১৯৬৪, ১৯৬৭, ১৯৬৯, ১৯৭৫, ১৯৭৭, ১৯৭৯, ২০১০, ২০১৭

**ফিনীয় কাপ**

* **বিজয়ী:** ১৯৬৮, ১৯৮৯
* *রানার-আপ:* ২০১১, ২০১২, ২০১৩

**ফিনীয় লীগ কাপ**

* **বিজয়ী:** ২০০৬

**ইক্কোনেন (দ্বিতীয় বিভাগ)**

* **বিজয়ী:** ২০০০, ২০০৪, ২০০৭

**কাক্কোনেন (তৃতীয় বিভাগ)**

* **বিজয়ী:** ১৯৯৮

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
2. ↑  "কর্মকর্তা"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
4. ↑  "কুয়োপিয়ন পাল্লোসেওরা: বর্তমান দল"। *ট্রান্সফারমার্কেট*। সংগ্রহের তারিখ ১৩ জুলাই ২০২০।

বহিঃসংযোগ
---------


উইকিমিডিয়া কমন্সে **কুয়োপিয়ন পাল্লোসেওরা** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ফিনীয়)

টেমপ্লেট:কুয়োপিয়ন পাল্লোসেওরা
টেমপ্লেট:ভেইক্কাউসলিগা

প্রবেশদ্বার: ফুটবল
স্পেনের বার্সেলোনাতে বিপরীত অভিস্রবণ প্রক্রিয়া ব্যবহারকারী বিলবণীকরণ কারখানা
**বিলবণীকরণ** বলতে সমুদ্রের লবণাক্ত পানিতে (ক্ষেত্রবিশেষে স্থলভাগবেষ্টিত হ্রদের হালকা লবণাক্ত পানি, অত্যধিক মাত্রা খনিজায়িত ভূগর্ভস্থ পানি এবং পৌর বর্জ্যপানিতে) দ্রবীভূত খনিজ লবণ দূর করাকে বোঝায়। এই প্রক্রিয়ার ফলে অন্যথায় অব্যবহারযোগ্য পানি মানুষের দ্বারা পান করার উপযুক্ত হয়। এছাড়া বিলবণীকৃত পানি সেচ, শিল্প ও অন্য বিভিন্ন উদ্দেশ্যে কাজে লাগানো যায়। বিদ্যমান বিলবণীকরণ প্রযুক্তিগুলি পরিচালনা করতে অনেক তাপশক্তির প্রয়োজন হয়, এবং জীবাশ্ম জ্বালানি পুড়িয়ে সাধারণত এই শক্তি সরবরাহ করা হয়, এ কারণে এই প্রক্রিয়াটি ব্যয়বহুল। এছাড়া যান্ত্রিক পদ্ধতিতেও (বিপরীত অভিস্রবণ) বিলবণীকরণ সম্পাদন করা হতে পারে। তুলনামূলকভাবে ভূপৃষ্ঠদেশীয় জল, ভূগর্বস্থ জল, পানির পুনঃচক্রায়ন এবং পানির সংরক্ষণ প্রক্রিয়ার মাধ্যমে সুপেয় পানি আহরণ অনেক সাশ্রয়ী। অধিকন্তু, বিলবণীকরণ কারখানাগুলি থেকে নিঃসৃত গ্রিনহাউস গ্যাস এবং বর্জ্য লবণাক্ত পানি (ব্রাইন) পরিবেশের উপর গুরুত্বপূর্ণ নেতিবাচক প্রতিক্রিয়া সৃষ্টি করে। একারণে সাধারণত শুধুমাত্র যেসব স্থানে বিশুদ্ধ পানি অর্থনৈতিকভাবে সুলভ নয় এবং যেখানে উপর্যুক্ত বিকল্পগুলি অবর্তমান, সেসব স্থানেই বিলবণীকরণ প্রক্রিয়াটি ব্যবহৃত হয়।

পানি ছাড়াও অন্যান্য লক্ষ্যবস্তু থেকেও লবণ ও খনিজ নিষ্কাশন করা হতে পারে। যেমন কৃষিতে মাটির বিলবণীকরণ করা হতে পারে।

বহু সমুদ্রগামী জাহাজ ও ডুবোজাহাজে পানির বিলবণীকরণের ব্যবস্থা থাকে। আধুনিককালে এসে মানব ব্যবহারের জন্য সাশ্রয়ী উপায়ে কীভাবে লবণাক্ত পানি থেকে সুপেয় পানি বা পানীয় জল তৈরি করা যায়, সে ব্যাপারে গবেষণা হচ্ছে।

তথ্যসূত্র
---------

1. ↑  "Desalination" (definition), *The American Heritage Science Dictionary*, via dictionary.com. Retrieved August 19, 2007.
2. ↑  Panagopoulos, Argyris; Haralambous, Katherine-Joanne; Loizidou, Maria (২০১৯-১১-২৫)। "Desalination brine disposal methods and treatment technologies - A review"। *The Science of the Total Environment*। **693**: 133545। আইএসএসএন 1879-1026। ডিওআই:10.1016/j.scitotenv.2019.07.351। পিএমআইডি 31374511। বিবকোড:2019ScTEn.693m3545P।
3. ↑  Ebrahimi, Atieh; Najafpour, Ghasem D; Yousefi Kebria, Daryoush (২০১৯)। "Performance of microbial desalination cell for salt removal and energy generation using different catholyte solutions"। *Desalination*। **432**: 1। ডিওআই:10.1016/j.desal.2018.01.002।
4. ↑  "Making the Deserts Bloom: Harnessing nature to deliver us from drought, Distillations Podcast and transcript, Episode 239"। *Science History Institute*। মার্চ ১৯, ২০১৯। সংগ্রহের তারিখ ২৭ আগস্ট ২০১৯।
5. ↑  "Australia Aids China In Water Management Project."[*স্থায়ীভাবে অকার্যকর সংযোগ*] *People's Daily Online*, 2001-08-03, via english.people.com.cn. Retrieved August 19, 2007.
ভাইস এডমিরাল **সরওয়ার জাহান নিজাম** (জন্ম: ১৯৫২) হলেন বাংলাদেশের প্রথম ভাইস অ্যাডমিরাল ও বাংলাদেশ নৌবাহিনীর সাবেক প্রধান। ২০০৭ সালে তিনি রিয়ার এডমিরাল এম হাসান আলী খানের নিকট হতে দায়িত্ব নেন এবং ২০০৯ সালে ভাইস অ্যাডমিরাল জহির উদ্দিন আহম্মেদের নিকট দায়িত্ব হস্তান্তর করেন।

প্রাথমিক জীবন
-------------

সরওয়ার জাহান নিজাম ১৯৫২ সালে চট্টগ্রামের আনোয়ারা উপজেলায় জন্মগ্রহণ করেন। তিনি ১৮ বছর বয়সে পাকিস্তান নৌবাহিনীতে অফিসার ক্যাডেট পদে যোগদেন এবং কাকুলে পাকিস্তান মিলিটারি একাডেমিতে ছয় মাসের প্রশিক্ষন সম্পন্ন করেন। ১৯৭০ সালে তিনি পাকিস্তান নেভাল একাডেমি করাচিতে যোগ দেন।

কর্মজীবন
--------

নিজাম ১৯৮৬ সালে ঢাকার ডিফেন্স সার্ভিস অ্যান্ড স্টাফ কলেজ এবং ১৯৯৬ সালে চীনের রাজধানী বেইজিংয়ের জাতীয় প্রতিরক্ষা বিশ্ববিদ্যালয় থেকে গ্রাজুয়েশন সম্পন্ন করেন। এছাড়াও বিশেষ যোগ্যতার মধ্যে তিনি রয়েল নেভি থেকে বিশেষ প্রশিক্ষণ গ্রহণ করেছিলেন এবং যুক্তরাষ্ট্রর এশিয়া প্যাসিফিক সেন্টার থেকে সিকিউরিটিস স্টাডিজে সিনিয়র এক্সিউকিউটিভ কোর্স সম্পন্ন করেন।

ব্যক্তিগত জীবন
--------------

নিজাম মুনিরা নিজামকে বিয়ে করেন এবং এই দম্পতির নাফিসা নামে একটি মেয়ে রয়েছে।

তথ্যসূত্র
---------

1. ↑  "Acquire professional knowledge for best use of new technology: Navy chief urges officers"। *The Daily Star*। ২০০৭-১২-৩১। সংগ্রহের তারিখ ২০০৮-০৮-১১।
2. 1 2  "Promotion of DG Bangladesh Coast Guard"। Bangladesh Coast Guard। ২০০৮। ২০০৮-০৬-১৫ তারিখে মূল থেকে আর্কাইভ করা। সংগ্রহের তারিখ ২০০৮-০৮-১১।
3. ↑  "National Age Group Swimming begins today"। *The New Nation*। ২০০৮-০৭-২০। ২০০৮-১২-০১ তারিখে মূল থেকে আর্কাইভ করা। সংগ্রহের তারিখ ২০০৮-০৮-১১।

| সামরিক দপ্তর
 |
| --- |
| পূর্বসূরীরিয়ার এডমিরাল এম হাসান আলী খান | **নৌবাহিনীর প্রধান**২০০৭ - ২০০৯ | উত্তরসূরীভাইস এডমিরাল জহির উদ্দীন আহমেদ |
|
সালাদের জন্য কাটা ধনেপাতা
**শাক** বা **পাতা সবজি** (বাংলা উচ্চারণ: [শাক] (এই শব্দ সম্পর্কেশুনুন)) হল এক ধরনের উদ্ভিদ যার পাতা সবজি হিসাবে খাওয়া হয়। পাতা ছাড়াও মাঝেমধ্যে পাতাবৃন্ত ও কচি কাণ্ড এর অন্তভুর্ক্ত। যদিও বিভিন্ন প্রকারের উদ্ভিদ শাকের আওতায় আসে, অধিকাংশের পুষ্টিগুণ ও রান্নার পদ্ধতি অনুসারে শাকের সাথে ভাগ করা হয়।

প্রায় এক হাজার প্রজাতির উদ্ভিদের পাতা খাওয়ার উপযোগী হিসাবে জানা যায়। শাক অধিকাংশ সময় লতাপাতা বা গুল্মজাতীয় ও ক্ষণস্থায়ী উদ্ভিদ হয়ে থাকে, যেমনঃ লেটুস, পালংশাক, নাপা শাক,লালশাক ইত্যাদি । আদানসোনিয়া, অ্যারেলিয়া, মোরিঙ্গা, মোরাস ও টুনা প্রজাতি সহ কিছু অরণ্যময় বা বৃহদাকার উদ্ভিদের পাতাও শাক হিসাবে খাওয়া যায়।

শাকের ছবি
---------

* নাপা শাকনাপা শাক
* পালং শাকপালং শাক
* ধনিয়া শাক বা ধনেপাতাধনিয়া শাক বা ধনেপাতা
* ডাটা শাক

পুষ্টিগুণ
---------

শাক বা পাতা সবজিতে সাধারণত চর্বি ও ক্যালরি পরিমাণে খুব কম থাকে বা নেই। এবং প্রোটিন, ফাইবার, ভিটামিন সি, প্রো ভিটামিন এ ক্যারটিনয়েড, ম্যাঙ্গানিজ ও ভিটামিন কে উচ্চ পরিমাণে থাকে।

প্রস্তুত
--------

মার্কিন নৌবাহিনীর জাহাজে বড় একটি পাত্রে শাক প্রস্তুত করা হচ্ছে
যদি পাতাগুলি খাবারের জন্য রান্না করা হয়, তবে সেগুলিকে সেদ্ধ শাক হিসাবে উল্লেখ করা যেতে পারে। পাতার সবজি ভাজা, সিদ্ধ করা বা কাঁচা খাওয়া হতে পারে। শুয়োরের মাংস দিয়ে সিদ্ধ করা পাতা সবজি এবং দক্ষিণ মার্কিন রন্ধনপ্রণালীতে একটি ঐতিহ্যবাহী খাবার। পাতা শাক সাধারণত দক্ষিণ এশিয়ার বিভিন্ন খাবারে খাওয়া হয়। পাতাযুক্ত সবুজ শাকগুলি টর্টিলার মতো একটি ভোজ্য প্যাকেজে অন্যান্য উপাদানগুলি মোড়ানোর জন্য ব্যবহার করা যেতে পারে। অনেক সবুজ শাক যেমন- লেটুস বা পালং শাকও কাঁচা খাওয়া যায়। উদাহরণস্বরূপ স্যান্ডউইচ বা সালাদে।

### আফ্রিকা

পূর্ব আফ্রিকায় উগালিতে লিপোন্ডা শাক রান্না করা হয়

  

### গ্রীস

### ইতালি

লিগুরিয়ান পানসোটি প্রিবোজিয়ন সিদ্ধ সবুজ শাক দিয়ে পূর্ণ থাকে এবং বাদামের সসের সাথে পরিবেশন করা হয়

আরও দেখুন
---------


উইকিমিডিয়া কমন্সে **শাক** সংক্রান্ত মিডিয়া রয়েছে।

উইকিঅভিধানে ***শাক*** শব্দটি খুঁজুন।

* বাংলাদেশের সবজি
* পুঁই শাক
* পালং শাক
* নাপা শাক
* কলমি শাক
* হেলেঞ্চা শাক
* উষনি শাক
* দুলফি শাক
* তেলাকুচা শাক
* ঢেঁকি শাক
* ডেমি শাক
* ঘেটকচু শাক
* বতুয়া শাক
* কচু শাক
* শুষনি শাক
* সাঞ্চি শাক
* মেথি শাক

তথ্যসূত্র
---------

1. ↑  "Nutrition facts for raw spinach per 100 g; USDA Nutrient Data SR-21" (ইংরেজি ভাষায়)। Conde Nast। ২০১৪। সংগ্রহের তারিখ ১৫ সেপ্টে ২০১৪।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র

 |
**বিচিত্রানুষ্ঠান** (ইংরেজি Variety show, variety arts, বা variety entertainment) বলতে এমন এক ধরনের বিনোদনমূলক অনুষ্ঠানকে বোঝায়, যাতে বিচিত্র প্রকারের পরিবেশন শিল্পের সমাবেশ ঘটে, যেমন সঙ্গীত পরিবেশন, হাস্যরসাত্মক একাঙ্কিকা, জাদু, কসরতবাজি, ভোজবাজি বা বাজিকরি, মায়াস্বর, ইত্যাদি। সাধারণত একজন অনুষ্ঠান পরিচালক বা টেলিভিশনে সম্প্রচারিত বিনোদন অনুষ্ঠান হলে একজন উপস্থাপক থাকেন, যিনি অনুষ্ঠানটির বিভিন্ন শিল্পীদেরকে উপস্থাপন করেন। পাশ্চাত্যে বিশেষত ইংরেজিভাষী বিশ্বে বিচিত্রানুষ্ঠান প্রথমে ভিক্টোরীয় যুগ থেকে বেতারে এবং পরবর্তীতে টেলিভিশন মাধ্যমে প্রবেশ করে। ১৯৪০-র দশক থেকে ১৯৮০-র দশক পর্যন্ত বিচিত্রানুষ্ঠানগুলি ইংরেজিভাষী টেলিভিশন মাধ্য্যমের প্রধান একটি উপাদান ছিল।

বিচিত্রানুষ্ঠানগুলি এখনও বিশ্বের কিছু কিছু দেশে ও অঞ্চলে ব্যাপকভাবে প্রচলিত, যেমন যুক্তরাজ্যের *রয়েল ভ্যারাইটি পারফর্মেন্স* এবং দক্ষিণ কোরিয়ার রানিং ম্যান অনুষ্ঠানগুলি। তবে বিশ্বের বিভিন্ন দেশে টেলিভিশনের চ্যানেলের সংখ্যাবৃদ্ধি ও দর্শক-শ্রোতাদের পছন্দের বিবর্তনের কারণে এইসব বিচিত্রানুষ্ঠানের জনপ্রিয়তায় কিছু ভাটা পড়েছে। তা সত্ত্বেও পাশ্চাত্যে শেষরাতের টেলিভিশন অনুষ্ঠানগুলিতে এইসব বিচিত্রানুষ্ঠানের প্রভাব এখনও পরিলক্ষিত হয়, যেমন উত্তর আমেরিকাতে শেষ রাতের কথোপকথন অনুষ্ঠানগুলি বা মার্কিন এনবিসি চ্যানেলের *স্যাটার্ডে নাইট লাইভ* নামক ধারাবাহিক সাপ্তাহিক বিচিত্রানুষ্ঠান (১৯৭৫ থেকে অদ্যাবধি প্রচারিত) এখনও খুবই জনপ্রিয়।
**শাকিরাঘা সমাধি** (আজারবাইজানীয়: Şakirağa türbəsi) ১৫ শতাব্দীর একটি ঐতিহাসিক স্মৃতিস্তম্ভ। এটি আজারবাইজানের বাকু শহরের বালাখানি গ্রামে অবস্থিত।

ইতিহাস
------

শাকিরাগা সমাধিসৌধ বালাখানি কবরস্থানে অবস্থিত এবং এটি ১৪২৭-১৪২৮ সালে নির্মিত হয়েছিল। এটি হাজী শাহলা মসজিদ থেকে ছয় মিটার দূরে যা ১৩৮৫-১৩৮৬ সালে নির্মিত হয়। স্মৃতিসৌধটি সম্পর্কে তথ্য সীমিত। এই স্মৃতিসৌধটি একসময় সোভিয়েত কর্তৃক একটি ধর্মীয় স্মৃতিস্তম্ভ হিসাবে ধ্বংস করা হয়েছিল।

১৯৭৬ সালে একটি খননকার্যের সময়, এর ভিত্তিস্থলে স্বর্ণ পাওয়া যায়। সেই সময়, স্বর্ণে পূর্ণ বড় মাটির পাত্রগুলো তাদের ভবিষ্যতের পুনরুদ্ধারের জন্য স্মৃতিস্তম্ভগুলির ভিত্তিতে সমাধিস্থ করা হয়েছিল। সমাধিস্থলে পাওয়া সোনার কয়েক শতাংশ দিয়ে সমাধিসৌধটি মেরামত করা হয়েছিল।

আর্চ আকৃতির প্রবেশদ্বারের দরজায় আরবি ভাষায় দুই-রেখাযুক্ত শিলালিপি রয়েছে। লেখায় লেখা আছে:

|  |  |  |
| --- | --- | --- |
| "| *"জাতি ও ধর্মের অন্যতম প্রাচীন মীরখুর শাকির আগা ইবনে মারহুম মুর্তজা এই সৌধ নির্মাণের নির্দেশ দেন। বছর ৮৩১ (১৪২৭-২৮)"* | "|

অন্য একটি সূত্র অনুসারে, শাকিরাঘা সমাধিসৌধটি ১৪২৭ সালে শিরভান ইব্রাহিমের উজির দ্বারা তার পুত্রের সম্মানে নির্মিত হয় এবং এটিকে একটি প্রাসাদ বলা হয়।

স্থাপত্য বৈশিষ্ট্য
------------------

সমাধিটি একটি গম্বুজসহ হলঘর এবং পাদদেশের সম্মুখভাগের একটি প্রধান খিলান নিয়ে গঠিত। এটি শ্বেতপাথর দিয়ে নির্মিত, যা অ্যাবশেরন স্থাপত্যের একটি বৈশিষ্ট্য।

পরিকল্পনায় সমাধিটি ক্রস আকৃতির। আবশেরোনে এর অভ্যন্তরীণ কাঠামোর দ্বারা বেশ কয়েকটি ক্রস-আকৃতির স্মৃতিস্তম্ভ রয়েছে (নারদারানে খানের বাগান প্যাভিলিয়ন, শিরবংশাহ কমপ্লেক্সের প্রাসাদে সমাধি এবং অন্যান্য)। যাইহোক, আজারবাইজানে শাকিরাঘা সমাধির মতো অভ্যন্তরীণ এবং বাহ্যিক কাঠামোর ক্রস আকারের দ্বিতীয় কোনো স্মৃতিস্তম্ভ নেই।

সমাধির ভিতরে বিভিন্ন আকারের আয়তক্ষেত্রের ৮টি কুলুঙ্গি রয়েছে।

প্রবেশদ্বারে একটি দরজা রয়েছে, যা একটি নিম্ন তীর-আকৃতির খিলান দিয়ে নির্মিত। দরজার খিলান সম্পূর্ণ পাথর থেকে তৈরি। পাথরের পৃষ্ঠটি উদ্ভিদের অলঙ্কার দিয়ে সজ্জিত। প্রবেশপথের খিলান পাথরের উপরে আরেকটি পাথর স্থাপন করা হয়েছে, যার উপরে একটি মহাকাব্যের দুটি লাইন খোদাই করা আছে। প্রবেশদ্বার এবং লেখাসহ পাথরটি প্রোফাইলযুক্ত বড় পাথরের খন্ড দিয়ে ফ্রেমযুক্ত।

তথ্যসূত্র
---------

1. ↑  "Ölkə və yerli əhəmiyyətli Memarlıq və Arxeoloji abidələr" (আজারবাইজানী ভাষায়)। sabunchu-ih.gov.az। সংগ্রহের তারিখ ১৩ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Hacı Şakir türbəsi" (আজারবাইজানী ভাষায়)। kataloq.gomap.az। সংগ্রহের তারিখ ১৩ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***বিচারক*** হল একটি জনপ্রিয় বাংলা চলচ্চিত্র যা পরিচালনা করেন প্রভাত মুখোপাধ্যায়। এই চলচ্চিত্রটি তারাশঙ্কর বন্দ্যোপাধ্যায় এর উপন্যাস অবলম্বনে নির্মিত্ত হয়েছিল। এই চলচ্চিত্রটি ১৮ জানুয়ারি ১৯৫৯ সালে প্রভাত প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন তিমিরবরণ ভট্টাচার্য। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, দীপ্তি রায়,ছবি বিশ্বাস এবং ১৯৬০ সালে বাংলা ভাষার সর্বশ্রেষ্ট ফিচার ফিল্মের জন্য জাতীয় চলচ্চিত্র পুরস্কার পেয়েছিল।

কাহিনী
------

চলচ্চিত্রের প্লটটি ফ্ল্যাশব্যাকের সাথে ঘোরে যা কোনও বিচারকের অতীত এবং গোপন রহস্য উদ্‌ঘাটন করে। জ্ঞানেন্দ্র, একজন বিচারক তাঁর স্ত্রী সারমার সাথে থাকেন। বিচারক হওয়ায় প্রতিবার অনুরূপ মামলার বিচারের সময় তিনি তার অতীত স্মরণ করেন, তাঁর সন্দেহজনক কর্মের সত্যতা জ্ঞানেন্দ্র সর্বদা স্মরণ করিয়েছিলেন যখন তিনি জনপ্রিয় আইনজীবী ছিলেন, সুমতির সাথে বিয়ে করেছিলেন, সন্দেহজনক এবং অভদ্র মহিলা ছিলেন কিন্তু তার অধ্যাপকের মেয়ে সরমার প্রতি তাঁর দুর্বল অনুভূতি ছিল। একদিন জ্ঞানেন্দ্রের বাড়ি পুড়ে যায় এবং তার প্রথম স্ত্রী সুমতি মারা যায়। জ্ঞানেন্দ্র তাকে বাঁচানোর জন্য কোন রকম চেষ্টা করেন নি, তিনি সম্ভবত সুমতিকে আর সহ্য করতে পারছিলেন না। এরপরে সে সরমাকে বিয়ে করে বিচারক হয় তবে সে তার অপরাধ বুঝতে পেরেছিল এবং অতীতের অতীতরা তাকে খুব হতাশ করেছিল।

শ্রেষ্ঠাংশে
-----------

* উত্তম কুমার - জ্ঞানেন্দ্র
* অরুন্ধতী দেবী - সরমা
* পাহাড়ী সান্যাল - অধ্যাপক
* ছবি বিশ্বাস - আইনজীবী
* দীপ্তি রায় - সুমতি
* চন্দ্রাবতী দেবী
* বনি হাজরা
* অতনু ঘোষ
* প্রফুল্ল দে

তথ্যসূত্র
---------

1. ↑  Bandyopadhyay, Tarashankar। "Bicharak"। সংগ্রহের তারিখ ১৫ ডিসেম্বর ২০১৮।
2. ↑  "Bicharak-Bengali Movie"। সংগ্রহের তারিখ ১৫ ডিসেম্বর ২০১৮।
3. ↑  "Aspects of Film Festival"। সংগ্রহের তারিখ ১৪ ডিসেম্বর ২০১৮।
4. ↑  "Bicharak VCD (1959)"। *www.induna.com*। সংগ্রহের তারিখ ২০২০-০৯-২২।
5. ↑  "Bicharak Movie: Showtimes, Review, Trailer, Posters, News & Videos | eTimes"।
6. ↑  "Hindi TV Serials 7th National Film Awards"। nettv4u.com। সংগ্রহের তারিখ ১৫ মার্চ ২০১৯।

বহিঃসংযোগ
---------

* ইন্টারনেট মুভি ডেটাবেজে *বিচারক*  (ইংরেজি)
**জলবায়ু পদচিহ্ন** শব্দটি কার্বন ফুটপ্রিন্ট এর ক্ষেত্র থেকে উদ্ভূত হয়েছে এবং এটি কিয়োটো প্রোটোকল এর অধীনে নিয়ন্ত্রিত গ্রীনহাউস গ্যাস (জিএইচজি) এর সাথে সম্পর্কিত। জলবায়ু পদচিহ্ন কার্বন পদচিহ্নের চেয়ে জলবায়ুর উপর নৃতাত্ত্বিক প্রভাবের আরও বিস্তর পরিমাপক, তবে এটি গণনা করা আরও ব্যয়বহুল এবং আরও শ্রমের কাজ। 

জলবায়ুর পদচিহ্ন হল কোন একটা নির্ধারিত জনসংখ্যা, সিস্টেম বা কাজের জন্য ঐ স্থানিক ও সাময়িক সীমানার মধ্যে সকল উৎস, গন্তব্য এবং স্টোরেজ থেকে নির্গত কার্বন ডাই অক্সাইড (CO2), মিথেন (CH4), নাইট্রাস অক্সাইড (N2O), হাইড্রোফ্লোরোকার্বন  (এইফএফসি), পারফ্লুরকার্বন  (পিএফসি) এবং সালফার হেক্সাফ্লোরাইড (SF6) এর মোট পরিমাপ। এটি প্রাসঙ্গিক 100-বছর গ্লোবাল ওয়ার্মিং সম্ভাবনা (জিডাব্লুপি 100) ব্যবহার করে কার্বন ডাই অক্সাইড সমতুল্য (CO  2  e) হিসাবে গণনা করা হয়। 

খাদ্য উৎপাদনের জন্য, মিথেন (CH4) এবং নাইট্রাস অক্সাইড (N2O) জলবায়ু পরিবর্তন ও বিশ্ব উষ্ণায়নের উপর প্রায়শই অনেক বড় প্রভাব রাখে এমন দুটি গ্রিনহাউস গ্যাস। এছাড়া খাদ্য উৎপাদকদের ক্ষেত্রে মিথেনের নির্গমন রোমন্থক প্রাণির হজম তন্ত্র, বর্জ্য ব্যবস্থাপনা এবং ধান উৎপাদন থেকেও হয়ে থাকে। বিভিন্ন গ্যাস ভিন্ন ভাবে প্রতিক্রিয়া দেখায়। সুতরাং যেখানে মিথেন একটি স্বল্পস্থায়ী, সেখানে নাইট্রাস অক্সাইড একটি শক্তিশালী এবং দীর্ঘস্থায়ী গ্রিনহাউস গ্যাস। নাইট্রাস অক্সাইড সার দেয়া হয়েছে এমন শস্যভূমি থেকে নির্গত হয়, এবং ক্ষেতে প্রয়োগ করা নাইট্রোজেনের একটা ছোট অংশ নাইট্রাস অক্সাইডে রূপান্তরিত হয়। নাইট্রাস অক্সাইড নির্গমন বর্জ্য ব্যবস্থাপনার সময় এবং কৃত্রিম সার উৎপাদনের সময়ও তৈরি হয়।

যন্ত্রপাতি এবং পরিবহনের জন্য জীবাশ্ম জ্বালানি ব্যবহার করার সময় খাদ্য উৎপাদন থেকে কার্বন ডাই অক্সাইডও (CO2) নির্গত হয়। এই নির্গমনগুলি যদিও একটি খাদ্য পণ্য হতে মোট নির্গমনের একটি ছোট অংশ। অতএব, খাদ্য পণ্যের ফলে সৃষ্ট জলবায়ু প্রভাবের একটি প্রকৃত অনুমান করার জন্য কার্বন ফুটপ্রিন্টের পরিবর্তে জলবায়ুর পদচিহ্ন গণনা করা উচিত। বিশ্বের বৃহত্তম খাদ্যের জন্য জলবায়ু পদচিহ্নের উন্মুক্ত ডেটাবেজ একটি ডিজিটাল নেটওয়ার্কের অংশ যেখানে খাদ্য উৎপাদকসহ বিভিন্ন বিষয়ে জনসাধারণের জানানোর জন্য তথ্য যোগ করে।

তথ্যসূত্র
---------

1. ↑  Wright, L.; Kemp, S.; Williams, I. (২০১১)। "'Carbon footprinting': towards a universally accepted definition"। *Carbon Management*। **2** (1): 61–72। ডিওআই:10.4155/CMT.10.39। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বোলতা** হাইমেনোপ্টেরা বর্গের (অর্থাৎ যাদের দু জোড়া হাইমেন বা স্বচ্ছ পর্দার মত পাখা আছে) এক প্রকারের আক্রমণাত্মক হুল ফোটানো উড্ডয়নক্ষম পোকা (পতঙ্গ)। সবচেয়ে বড় প্রকারের বোলতাকে ভীমরুল নামেও ডাকা হয়।
বোলতার উদরের পশ্চাতের ডিম পাড়ার অঙ্গটি (ovipositor) পরিবর্তিত হয়ে হুল তৈরি হয়েছে, যা দিয়ে এরা আক্রমণ করে থাকে, এবং যা অনেক সময় বিষাক্ত হতে পারে। এরা হাইমেনোপ্টেরা বর্গের অন্যান্য সদস্য যেমন পিঁপড়া এবং মৌমাছির কাছাকাছি গোত্রের পোকা। তবে এদের দেহে সাধারণতঃ কোনো লোম থাকেনা। পিঁপড়ার লোম বা হুল কোনোটিই নেই, এবং মৌমাছির দেহে হুল লোম দুইই আছে। সাধারণত aculeate পরিবারের Vespidae জাতীয় সব পোকাকেই বোলতা বলা হয়ে থাকে।

হলুদ বোলতা, কোলকাতা, পশ্চিমবঙ্গ, ভারত
সবুজ লীনক্স মাকড়সার সাথে লড়াইয়ে পরাজিত বোলতা, পশ্চিমবঙ্গ, ভারত।
জবা গাছের পাতার উপর বোলতা
বোলতার অন্য পোকামাকড়ের শুককীটের মধ্যে ডিম পাড়ে ও সেই ডিম থেকে বেরোন পরজীবী শুককীট সেই অন্য পোকার শুককীটকে খেয়ে বড় হয়। এজন্য কৃষিজ পতঙ্গ নিবারণে বোলতাদের সাহায্য নেয়া হয়।

বহিঃসংযোগ
---------

* কীটপতঙ্গ প্রবেশদ্বার

* অরগান পাইপ বোলতার জীবনচক্র
* Phylogeny of the order Hymenoptera contrasting the groups discussed in this article
* Medline Encyclopedia N.I.H. - বোলতার হুল ফোটার চিকিৎসা সম্পর্কিত তথ্য
* DermNet *arthropods/bites*

### সহপ্রকল্পের লিংক

 উইকিমিডিয়া কমন্সে বোলতা সম্পর্কিত মিডিয়া দেখুন।

 উইকিমিডিয়া কমন্সে বোলতা সম্পর্কিত মিডিয়া দেখুন।

* চিসাম, হিউ, সম্পাদক (১৯১১)। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস।
অন্য ব্যবহারের জন্য শাকিল আহমেদ (ক্রিকেটার) দেখুন।

**মোহাম্মদ শাকিল আহমেদ** (উর্দু: شکیل احمد‎‎; জন্ম: ১২ নভেম্বর, ১৯৭১) পাঞ্জাবের দাস্কা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর শুরুরদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, গুজরানওয়ালা ক্রিকেট সংস্থা, হাবিব ব্যাংক লিমিটেড, ইসলামাবাদ ক্রিকেট সংস্থা, পেশাওয়ার ক্রিকেট সংস্থা ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন **শাকিল আহমেদ জুনিয়র** নামে পরিচিত **শাকিল আহমেদ**।

খেলোয়াড়ী জীবন
---------------

১৯৯০-৯১ মৌসুম থেকে ১৯৯৯-২০০০ মৌসুম পর্যন্ত শাকিল আহমেদের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন শাকিল আহমেদ। ১ মে, ১৯৯৩ তারিখে সেন্ট জোন্সে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ ফেব্রুয়ারি, ১৯৯৫ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি।

তথ্যসূত্র
---------

1. ↑  "Shakeel Ahmed"। www.cricketarchive.com। সংগ্রহের তারিখ ২০১০-০২-২০।

আরও দেখুন
---------

* আমির নাজির
* আগা সাদাত আলী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে শাকিল আহমেদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শাকিল আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বেরী সর্বাধিকারী** (১৯০৬ - ১৯ ডিসেম্বর, ১৯৭৬) একজন খ্যতনামা বাঙালি ক্রীড়াবিদ, ক্রিকেটার ও সাংবাদিক। তিনি একজন প্রথিতযশা ক্রীড়া সংগঠকও ছিলেন। ক্রীড়াসম্রাট নগেন্দ্রপ্রসাদ সর্বাধিকারী তার জ্যেষ্ঠতাত।

প্রারম্ভিক জীবন
---------------

বেরী সর্বাধিকারীর আসল নাম বিজয়চন্দ্র কিন্তু গায়ের রঙ কালো হওয়ার জন্যে সহপাঠীদের দেওয়া 'বেরী' নামেই বেশি পরিচিত হন। তার পিতা ব্যারিস্টার সুশীলপ্রসাদ নিজেও ফুটবল খেলোয়াড় ও ক্রীড়া সাংবাদিক ছিলেন। স্কটিশ চার্চ কলেজিয়েট স্কুল থেকে ম্যাট্রিক ও প্রেসিডেন্সী কলেজ, কলকাতা থেকে বি এ পাশ করেন। তার মাতামহ বিখ্যাত চিকিৎসক কেদারনাথ দাস।

অবদান
-----

ছোটবেলা থেকেই ক্রিকেটে তার আগ্রহ ছিল। গ্র্যাজুয়েশনের পর কলকাতার বিদ্যাসাগর কলেজের ক্রিকেট টীমে খেলতে থাকেন বেরী সর্বাধিকারী। স্পোর্টিং ইউনিয়ন ও কালীঘাট ক্লাবে সুনামের সাথে খেলতেন। তার জীবনের সর্বোচ্চ কৃতিত্ব 'ইউনিভার্সিটি অকেশনাল' নামে ক্রিকেট সংস্থা গঠন। ভারত তথা বাংলার নামকরা ক্রিকেটাররা এই ক্লাবে খেলেছেন। সুঁটে বন্দ্যোপাধ্যায়, কার্তিক বসু প্রমুখ এই ক্লাবে খেলেই প্রসিদ্ধি লাভ করেন।

সাংবাদিকতা
----------

সাংবাদিক হিসেবে তিনি অলিম্পিক, উইম্বলডন, টেস্ট ক্রিকেট ও অন্যান্য গুরুত্বপূর্ণ ক্রীড়া ঘটনার ধারাভাষ্যকার হয়েছিলেন। বেতারে ইংরেজি ধারাবিবরনীর জন্য তার সুনাম ছিল। তার রচিত ইংরেজি গ্রন্থ *ইন্ডিয়ান ক্রিকেট আনকভারড* ও *মাই ওয়ার্ল্ড অফ ক্রিকেট* ও বাংলা বই আমার দেখা ক্রিকেট। পশ্চিমবঙ্গ সরকার তাকে ক্রীড়াক্ষেত্রে কৃতিত্বের জন্য সম্মান প্রদান করেন।

মৃত্যু
------

বেরীর মৃত্যু অত্যন্ত মর্মান্তিকভাবে ঘটে। বোম্বাই শহরের একটি হোটেল থেকে ঝাঁপ দিয়ে আত্মহত্যা করেন তিনি।

তথ্যসূত্র
---------

1. 1 2 3  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *বাঙালি সংসদ চরিতাভিধান*। কলকাতা: সাহিত্য সংসদ। পৃষ্ঠা ৩৬৬। আইএসবিএন 81-85626-65-0।
2. ↑  Ajay Basu। "Fire Fire Chai(Bengali)"। সংগ্রহের তারিখ ২২ ফেব্রুয়ারি ২০১৮।
3. ↑  "Author: সর্ব্বাধিকারী, নগেন্দ্রপ্রসাদ"। সংগ্রহের তারিখ ২২ ফেব্রুয়ারি ২০১৮। [*স্থায়ীভাবে অকার্যকর সংযোগ*]
অন্য ব্যবহারের জন্য রামসে হান্ট সিনড্রোম দেখুন।

**রামসে হান্ট সিন্ড্রোম টাইপ ২**, **আরএইচএস** এবং **হারপিস জোস্টার ওটিকাস** নামেও পরিচিত। এটি একটি ব্যাধি যা মুখের স্নায়ুকোষের বান্ডিল জেনিকুলেট গ্যাংলিয়নে *ভেরিসেলা জোস্টার* ভাইরাসের আক্রমণের কারণে ঘটে।

রামসে হান্ট সিনড্রোম টাইপ ২ তে সাধারণত মুখের পেশীর অক্ষমতা, কানে ব্যথা, জিহ্বার সামনের অংশে স্বাদ হ্রাস পাওয়া, চোখ এবং মুখ শুকিয়ে যাওয়া এবং একটি চর্ম সংক্রান্ত জটিলতা দেখা দেয়।

ভেরিসেলা জোস্টার সংক্রমণের ১% এরও কম ক্ষেত্রে মুখের স্নায়ু জড়িত এবং এর ফলে RHS হয়।

লক্ষণ ও উপসর্গ
--------------

প্রাথমিক লক্ষণের মধ্যে রয়েছে এক কানে তীব্র ব্যথা, এক সপ্তাহের বেশি সময় ধরে একপাশের চোয়াল বা ঘাড়ের পক্ষাঘাত

তীব্র লক্ষণগুলির মধ্যে রয়েছে:

* মুখের স্নায়ুর পক্ষাঘাত
* কান, চোয়াল এবং / অথবা ঘাড়ে ব্যথা
* জিহ্বার সামনের দুই-তৃতীয়াংশে স্বাদ হ্রাস
* শুষ্ক চোখ,মুখ
* কানের নালি, জিহ্বা, এবং / অথবা শক্ত তালুতে একটি ফুসকুড়ি।[]

যেহেতু ভেস্টিবুলোকলিয়ার স্নায় জেনিকুলেট গ্যাংলিওনের সান্নিধ্যে রয়েছে, তাই এটি প্রভাবিত হতে পারে এবং রোগীরাও অভিজ্ঞতা অর্জন করতে পারে:[তথ্যসূত্র প্রয়োজন]

* ধনুষ্টংকার
* শ্রবণশক্তি হারানো
* ভার্টিগো

প্রতিরোধ
--------

একটি জোস্টার ভ্যাকসিন ব্যবহার করে, ভেরিসেলা জোস্টার, কার্যকারণ ভাইরাস, ভেরিসেলা জোস্টারের বিরুদ্ধে ইমিউনাইজেশন দ্বারা শিংলস প্রতিরোধ করা হয়। ৫০ বছর বা তার বেশি বয়সের প্রাপ্তবয়স্কদের জন্য টিকা দেওয়ার পরামর্শ দেওয়া হয়। ভ্যাকসিনের দুটি সংস্করণ পাওয়া যায়, লাইভ অ্যাটেনিউটেড জোস্টাভাক্স (এখন মার্কিন যুক্তরাষ্ট্রে বন্ধ হয়ে গেছে, মূলত একটি বড় ডোজ চিকেনপক্স ভ্যাকসিন) এবং প্রোটিন সাবইউনিট শিনগ্রিক্স।

ইতিহাস
------

এই সিনড্রোমটির নামকরণ করা হয়েছে চিকিৎসাবিজ্ঞানী জেমস রামসে হান্টের নামে। যিনি সর্বপ্রথম এটি বর্ণনা করেছিলেন।

তথ্যসূত্র
---------

1. ↑  Ramsay Hunt, J.R. (১৯০৭)। "On herpetic inflammations of the geniculate ganglion: a new syndrome and its complications": 73–96। ডিওআই:10.1001/archneur.1968.00470350143016।
2. ↑  Sommer, T.; Karsy, M. (২০১৮)। "Varicella-Zoster Virus Infection and Osteomyelitis of the Skull.": 297–300। ডিওআই:10.1016/j.wneu.2018.04.194। পিএমআইডি 29733991।
3. ↑  "Shingles (Herpes Zoster) - Get the new shingles vaccine if you are 50 or older"। *CDC*। ২০১৯-০৭-০২।
4. ↑  *synd/2246*, হু নেমড ইট?
5. ↑  "The Ramsay Hunt syndrome"। মে ১৯৫৪: 371–384। ডিওআই:10.1177/003591575404700517 অবাধে প্রবেশযোগ্য। পিএমআইডি 13167057। পিএমসি 1918846 অবাধে প্রবেশযোগ্য।

বহিঃসংযোগ
---------

* এনআইএনডিএস হারপিস জোস্টার ওটিকাস ইনফরমেশন পেজ  ওয়েব্যাক মেশিনে আর্কাইভকৃত ২ ডিসেম্বর ২০১৬ তারিখে ন্যাশনাল ইনস্টিটিউট অফ নিউরোলজিক্যাল ডিসঅর্ডারস অ্যান্ড স্ট্রোক
* রোগ নিয়ন্ত্রণ ও প্রতিরোধ কেন্দ্রে ভ্যাকসিন
**রামাপ্পা** মন্দিরটি রামলঙ্গলেশ্বর মন্দির নামেও পরিচিত, দক্ষিণ ভারতের তেলেঙ্গানা রাজ্যের হায়দ্রাবাদ শহর থেকে ১৫৭ কিলোমিটার দূরের কাকাতীয়া রাজ্যের প্রাচীন রাজধানী ওয়ারঙ্গাল থেকে ৭৭ কিমি দূরে অবস্থিত। যশঙ্কর ভূপালপালী জেলার মুলগ তলুকের মধ্যে এটি ভেনকাতাপুর মণ্ডলের পলমাপে গ্রামের একটি উপত্যকায় অবস্থিত, ১৩ তম ও ১৪ শ শতকের গৌরবময় একটি ক্ষুদ্র গ্রাম।  মন্দিরের একটি শিলালিপিটি ১২১৩ খ্রিষ্টাব্দ থেকে এই সময় পর্যন্ত রয়েছে এবং কাকতীয় শাসক গণপতি দেভের সময় জেনারেল রিচার্লা রুদ্র কর্তৃক নির্মিত হয়েছিল বলে জানা যায়।

অবস্থান
-------

রামাপ্পা মন্দির পলমাপেতে অবস্থিত, ভেনকাতাপুর মণ্ডল যা মালগু মণ্ডল (ওয়ারঙ্গাল শহর থেকে প্রায় ৭০ কিলোমিটার) থেকে ১৯ কিলোমিটার দূরে অবস্থিত। কোটা গুলু থেকে ৬ কিলোমিটার দূরে অবস্থিত যেখানে আরেকটি শিবা মন্দির অবস্থিত। হায়দরাবাদ থেকে আসা পর্যটকদের হামামকন্ডার মাধ্যমে রামাপ্পা মন্দিরে পৌঁছানো যায়।

স্থাপত্য
--------

মন্দির একটি শিবালয়, যেখানে ভগবান রামলিংঙ্গার পূজা করা হয়। এটি একটি ৬ ফুট উচ্চ তারকা আকৃতির ভিত্তির উপর মহিমান্বিত ভাবে দাঁড়িয়েছে। পবিত্র স্থানের সামনের স্তূপে অনেকগুলি খোদাই করা স্তম্ভ আছে যা একটি প্রভাব তৈরি করার জন্য অবস্থান করে যা হালকা এবং মহাকাশকে চমত্কারভাবে যুক্ত করে।  মন্দিরটি ভাস্কর রামপ্পা নামে পরিচিত, যিনি এটি নির্মাণ করেছিলেন। ইতিহাস বলে যে এই মন্দির নির্মাণের জন্য ৪০ বছর লেগেছিল।

মন্দিরটি কাকতীয়ান সৃজনশীল প্রতিভাধর একটি চমৎকার উদাহরণ, সুন্দর শিল্প সঙ্গে, দেয়াল, স্তম্ব এবং সিলিং এর শিল্প কলা জটিল করেছে। মন্দিরটির ছাদ (গর্বাসহল) ইট দিয়ে নির্মিত, যা এতটা হালকা যে তারা পানিতে ভাসতে সক্ষম। 

প্রধান মন্দিরের উভয় পাশে দুটি ছোট শিব মন্দির রয়েছে। শিবের মন্দিরের মুখোমুখি ভয়াবহ নন্দিটি ভাল অবস্থায় রয়েছে।

নটরাজ রামকৃষ্ণ এই মন্দিরের ভাস্কর্যগুলি দেখে পরিনি শিবতন্দাভ (পেরিনি নৃত্য) পুনর্জাগরিত করেন। এই ভাস্কর্যগুলির মধ্যে রয়েছে জাঁপ সেনানাণী দ্বারা নৃত্য রথনালীডের লেখা নৃত্য।

যুদ্ধ এবং প্রাকৃতিক দুর্যোগের সময় পুনরুত্থান, লুণ্ঠন ও ধ্বংসের পরেও মন্দিরটি অক্ষত ছিল। ১৭ শতকের মাঝামাঝি একটি বড় ভূমিকম্প হয়ে ছিল যা কিছু ক্ষতি করেছে মন্দিরটির।

ছোট কাঠামোর অনেক উপেক্ষিত এবং ধ্বংসাবশেষ হয়। ভারত এর প্রত্নতাত্ত্বিক জরিপ এর দায়িত্ব গ্রহণ করেছে। মন্দির বাইরের দেওয়ালের প্রধান প্রবেশদ্বার গেটটি ধ্বংস হয়ে গেছে।

আরও দেখুন
---------

* হাজার স্তম্ভ মন্দির

তথ্যসূত্র
---------

1. ↑  
"The Shiva temples at Palampet"। ২০০৬-১০-১৮ তারিখে মূল থেকে আর্কাইভ করা। সংগ্রহের তারিখ ২০০৬-০৯-১১।
2. ↑  Gollapudi Srinivasa Rao। "Ramappa temple never fails to surprise visitors"। The Hindu। সংগ্রহের তারিখ ২০১৫-০১-০১।
3. ↑
4. ↑  "সংরক্ষণাগারভুক্ত অনুলিপি"। ১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৭।
5. ↑  "Warangal Temples, Telangana"। ২০০৭-০৮-১৫ তারিখে মূল থেকে আর্কাইভ করা। সংগ্রহের তারিখ ২০০৬-০৯-১১।

বহিসংযোগ
--------


উইকিমিডিয়া কমন্সে **রামাপ্পা মন্দির** সংক্রান্ত মিডিয়া রয়েছে।
**ড. মালিকা আল্ রাজী** একজন বাংলাদেশী শিক্ষাবিদ ছিলেন।

জন্ম
----

ড.মালিকা আল্ রাজী ১৯১৯ সালে ১৫ই সেপ্টেম্বর ঢাকার এক মুসলিম সম্ভ্রান্ত পরিবারে জন্মগ্রহণ করেন। তার পিতা কাজী আবদুল আজিজ পেশায় একজন রেজিস্ট্রার ও মাতা বেগম ফয়জুন নেছা কাজী পেশায় একজন স্কুল শিক্ষিকা ছিলেন। তার তিন বোনের মধ্যে তিনি ছিলেন দ্বিতীয়।

শিক্ষা জীবন
-----------

ঢাকার তৎকালিন ইডেন গার্লস কলেজিয়েট স্কুল থেকে মাধ্যমিক পরীক্ষায় তিনি প্রথম বিভাগে উত্তীর্ণ হন এবং মেয়েদের মধ্যে সপ্তম স্থান অধিকার করেন। এরপর কলিকাতা বিশ্ববিদ্যালয়ের অধীনে বেথুন কলেজ থেকে ইন্টারমিডিয়েট এবং স্কটিশ চার্জ কলেজ থেকে বি.এস-সি পাশ করেন। পরবর্তীতে তিনি ঢাকা বিশ্ববিদ্যালয় থেকে রসায়ন শাস্ত্রে এম.এস.সি ও বি.টি. (ব্যাচেলর অব ট্রেনিং) পরীক্ষায় উত্তীর্ণ হন। ঢাকা বিশ্ববিদ্যালয়ে বিজ্ঞান বিভাগে এম.এস.সি তে তিনি একমাত্র ছাত্রী ছিলেন যা তাঁর জীবনের এটি স্মরণীয় ঘটনা। ১৯৫৪ সালে তিনি উচ্চ শিক্ষার জন্যে বিলেত গমন করেন এবং লন্ডন ইউনিভার্সিটি থেকে রসায়ন শাস্ত্রে পি.এইচ.ডি. ডিগ্রী লাভ করেন। ডক্টরেট ডিগ্রী লাভের পর তিনি একই বিশ্ববিদ্যালয় থেকে ডিপ্লোম ইন এডুকেশন ডিগ্রীও লাভ করেন। এ সময় তিনি তাঁর স্বামী ড. আলীম আল্-রাজীর সাথে চার বৎসর লন্ডনে অবস্থান করেন।

রচনা
----

ড. মালিকা আল্-রাজী রচিত প্রকাশিত গ্রন্থের সংখ্যা ৪টি

* *মেরিকুরী ও আলবার্ট আইনস্টাইন*
* গীতি মিতালী-(গান)
* *নব নব ধারা-(কবিতা)*
* স্বরলিপি গীতিমিতালী (স্বরলিপি)

মৃত্যু
------

ড.মালিকা আল্-রাজী ২০০০ সালের ১৭ নভেম্বর বার্ধক্যজনিত কারণে মারা যান।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ১৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০২০।
3. ↑  "কলেজ ইতিহাস | University Women's Federation College" (ইংরেজি ভাষায়)। ২০১৯-১২-১৬ তারিখে মূল থেকে আর্কাইভ করা। সংগ্রহের তারিখ ২০১৯-১২-২৪।
4. ↑  "About College | Doctor Maleka University College" (ইংরেজি ভাষায়)। ২০১৯-১২-২৪ তারিখে মূল থেকে আর্কাইভ করা। সংগ্রহের তারিখ ২০১৯-১২-২৪।
5. ↑  "STEMinists assemble"। *Dhaka Tribune*। ২০১৬-০৩-১০। সংগ্রহের তারিখ ২০১৯-১২-২৪।
6. ↑  "Dr Malika's 11th death anniversary today"। *The Daily Star* (ইংরেজি ভাষায়)। ২০১১-১১-১৭। সংগ্রহের তারিখ ২০১৯-১২-২৪।
7. ↑  "মৃত্যুবার্ষিকী | কালের কণ্ঠ"। *Kalerkantho*। সংগ্রহের তারিখ ২০১৯-১২-২৪।
**রামি হিশাম আব্দুল আজিজ রাবিয়াহ** (আরবি: رامي ربيعة‎‎, ইংরেজি: Ramy Rabia; জন্ম: ২০ মে ১৯৯৩; **রামি রাবিয়াহ** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০০৯ সালে, রামি মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মিশরের বয়সভিত্তিক দলের হয়ে খেলার পর, তিনি ২০১২ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২৩ ম্যাচে ৩টি গোল করেছেন।

প্রারম্ভিক জীবন
---------------

রামি হিশাম আব্দুল আজিজ রাবিয়াহ ১৯৯৩ সালের ২০শে মে তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রামি মিশর অনূর্ধ্ব-২০ দলের হয়ে খেলার মাধ্যমে মিশরের প্রতিনিধিত্ব করেছেন। ২০০৯ সালে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ৩ বছরে ১৪ ম্যাচে অংশগ্রহণ করে ২টি গোল এবং একটি শিরোপা জয়লাভ করেছেন।

পরিসংখ্যান
----------

### আন্তর্জাতিক

*১৯ ফেব্রুয়ারি ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মিশর | ২০১২ | ১ | ০ |
| ২০১৩ | ৫ | ২ |
| ২০১৪ | ২ | ০ |
| ২০১৫ | ৫ | ১ |
| ২০১৬ | ৫ | ০ |
| ২০১৭ | ৪ | ০ |
| ২০১৯ | ১ | ০ |
| সর্বমোট | ২৩ | ৩ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------

* রামি রাবিয়াহ – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে রামি রাবিয়াহ (ইংরেজি) উইকিউপাত্তে এটি সম্পাদনা করুন
* সকারবেসে রামি রাবিয়াহ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রামি রাবিয়াহ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রামি রাবিয়াহ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রামি রাবিয়াহ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রামি রাবিয়াহ (ইংরেজি) উইকিউপাত্তে এটি সম্পাদনা করুন
**বাসুদেবপুর** (ইংরেজি: Basudebpur) ভারতের ওড়িশা রাজ্যের ভদ্রক জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°০৮′ উত্তর ৮৬°৪৪′ পূর্ব﻿ / ﻿২১.১৪° উত্তর ৮৬.৭৪° পূর্ব﻿ / 21.14; 86.74। সমুদ্র সমতল হতে এর গড় উচ্চতা হল ৩ মিটার (৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বাসুদেবপুর শহরের জনসংখ্যা হল ২৯,৯৯৮ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে বাসুদেবপুর এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Basudebpur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**মালিক কাফুর** (১৩১৬ সালে মৃত্যু) দিল্লি সুলতান আলাউদ্দিন খিলজির একজন সেনাপতি ছিলেন। তিনি ছিলেন একজন খোঁজা করা দাস, খিলজির দাসী সেনাপতি হিসেবেই তিনি ছিলেন সম্যধিক পরিচিত। ১২৯৯ সালে আলাউদ্দিন খিলজি গুজরাত দখল করেন এবং তার সেনাপতি নুসরাত খান এই মালিক কাফুরকে নিজের দাস বানান। কাফুর ১৩০০ শতাব্দীর শুরুর দিকে খ্যাতিমান হয়ে ওঠেন।

১৩০৬ সালে ভারতে মঙ্গলীয়রা আক্রমণ করলে কাফুর আলাউদ্দিনের সেনাবাহিনী পরিচালনা করে মঙ্গোলীয়দেরকে কঠোর শাস্তি দিয়েছিলেন। কাফুরের খ্যাতি আরো ভালো করে ছড়ায় যখন তিনি আলাউদ্দিন খিলজির দেবগিরি বিজয়তে সেনাবাহিনী পরিচালনা করেন ১৩০৮ সালে, ১৩১০ সালে ওয়ারাঙ্গাল এলাকা দখল কাফুরই করেন এবং দ্বৈরাসমুদ্রা ১৩১১ সালে বিজিত করেন তিনি। কাফুর পান্ড্য রাজবংশের সেনাবাহিনীকেও পরাজিত করেছিলেন, তিনি সব যুদ্ধ থেকে বিভিন্ন জিনিসপত্র যেমনঃ সোনাগয়না, হাতি এবং ঘোড়া নিজের সেনাদের অধীনে নিয়ে ওগুলো দিল্লি সুলতানকে দিতেন।

১৩১৩-'১৫ সাল কাফুর দেবগিরিতে আলাউদ্দিনের গভর্নর হিসেবে কাজ করেন। ১৩১৫ সালে আলাউদ্দিন বেশি অসুস্থ হয়ে পড়লে কাফুরকে দিল্লিতে ডাকা হয় এবং কাফুর নায়েব (ভাইস রয়) এর দায়িত্ব পান। আলাউদ্দিন মারা গেলে তার ছেলে শিহাবউদ্দিন ওমরকে তার জায়গায় বসান কাফুর। মাত্র এক মাস শিহাব সিংহাসনে ছিলেন এবং তাকে আলাউদ্দিনের সাবেক দেহরক্ষীরা মেরে ফেলে, সঙ্গে সঙ্গে কাফুরও খুন হন। আলাউদ্দিনের বড় পুত্র মোবারক শাহ এরপর রাজার পদে বসেন।

পূর্ব জীবন এবং কর্ম জীবন
------------------------

কাফুরের আসল নাম জানা যায়না, ভারতে মুসলিম শাসকদের দাপট বাড়লে নির্যাতিত হয়ে বহু হিন্দু ইসলাম ধর্মে ধর্মান্তরিত হয়, মালিক কাফুর তাদেরই একজন ছিলেন, তাকে খোঁজা করা হয়েছিলো যাতে তিনি নারীদের দেখাশোনা করতে গিয়ে কোনো যৌনকর্ম না করতে পারেন।

১২৯৯ সালে আলাউদ্দিন খিলজি (দিল্লি সুলতান) তার সেনাপতি নুসরাত খানকে গুজরাত দখলের জন্য পাঠান এবং নুসরাতের সেনাবাহিনী অনেক মানুষকে আটকায় যাদের মধ্যে কাফুরও ছিলেন, পরে কাফুর ইসলাম ধর্ম গ্রহণ করে এবং তাকে দিল্লিতে আলাউদ্দিনের কাছে আনা হয়।

বহিঃসংযোগ
---------


উইকিমিডিয়া কমন্সে **মালিক কাফুর** সংক্রান্ত মিডিয়া রয়েছে।

গ্রন্থপঞ্জি
-----------

* আব্রাহাম ইরালি (২০১৫)। *দ্যা এইজ অব র‍্যাথঃ দিল্লি সুলতানের ইতিহাস*। পেঙ্গুইন বুকস। পৃষ্ঠা ১৭৮। আইএসবিএন 978-93-5118-658-8।
* বেনারসী প্রসাদ সাক্ষনা (১৯৯২) [১৯৭০]। "খিলজিরাঃ আলাউদ্দিন খিলজি"। মোঃ হাবিব এবং খালেক আহমেদ নিজামি। *ভারতের গুরুত্বপূর্ণ ইতিহাসঃ দিল্লি সুলতান (১২০৬-১৫২৬)*। **৫** (দ্বিতীয় সংস্করণ)। দ্যা ইন্ডিয়ান হিস্ট্রি কংগ্রেস / পিপলস পাবলিশিং হাউজ। ওসিএলসি 31870180।
**শেখ ফজিলাতুন্নেছা মুজিব মেমোরিয়াল কেপিজে বিশেষায়িত হাসপাতাল ও নার্সিং কলেজ** গাজীপুর জেলার কাশিমপুর থানার তেতুইবাড়ীতে অবস্থিত একটি বিশেষায়িত হাসপাতাল ও নার্সিং কলেজ। এটি বাংলাদেশের প্রথম আইএমএস সার্টিফাইড হাসপাতাল ও নার্সিং কলেজ। *জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্ট* ও বাংলাদেশ সরকারের অর্থায়নে নির্মিত শেখ ফজিলাতুন্নেছা মুজিব মেমোরিয়াল হাসপাতালের সার্বিক ব্যবস্থাপনার দায়িত্ব পালন করছে মালয়েশিয়ার বিখ্যাত সেবা সংস্থা কামপুলান পেরুতান জহর (কেপিজে)।

ইতিহাস
------

২০১৩ সালের ১৮ নভেম্বর মালয়েশিয়ার প্রধানমন্ত্রী দাতোসিরি মোহাম্মদ নজিব বিন তুন আবদুল রাজাক, বাংলাদেশের প্রধানমন্ত্রী শেখ হাসিনা এবং তার ছোটবোন শেখ রেহানা যৌথভাবে এ হাসপাতালের কার্যক্রম উদ্বোধন করেন।

এর আগে ২০১১ সালের ১৪ জানুয়ারি হাসপাতালটির নির্মাণকাজ শুরু হয়। এটি একটি পাবলিক-প্রাইভেট-পার্টনারশিপ (পিপিপি) প্রতিষ্ঠান। পরে ২০১৫ সালে এখানে শেখ ফজিলাতুন্নেছা মুজিব মেমোরিয়াল কেপিজে নার্সিং কলেজেরও উদ্বোধন করেন প্রধানমন্ত্রী শেখ হাসিনা।

চিকিৎসা সমূহ
------------

হাসপাতালটিতে খাদ্যনালী, পাকস্থলী, কোলন, লিভার ও ক্যান্সারসহ সবধরনের রোগের অপারেশন ও চিকিৎসাসেবা হয়। এছারাও ইন্টারনাল মেডিসিন, নিউরোলজি, স্ত্রী রোগ ও প্রসুতি সেবা, জেনারেল ও ল্যাপারোস্কপিক সার্জারি, হৃদরোগ, অর্থোপেডিক্স, গ্যাসট্রোলজি, শিশু রোগ চিকিৎসা, চক্ষু রোগ, নাক-কান-গলা, কিডনি, লিভার, ফুসফুস, ইউরোলজি, বার্ন অ্যান্ড প্লাস্টিক সার্জারি, ডায়াবেটিস, মনোরোগ, চর্ম-এলার্জি ও যৌন রোগসহ সবধরনের রোগের চিকিৎসা দেয়া হয়।

তথ্যসূত্র
---------

1. ↑  "NURSING COLLEGE"।
2. ↑  "গাজীপুরে প্রধানমন্ত্রী"। *আরটিভি অনলাইন*। সংগ্রহের তারিখ ১৫ মার্চ ২০২৩।
3. ↑  "শেখ ফজিলাতুন্নেছা মুজিব মেমোরিয়াল হাসপাতাল ও নার্সিং কলেজের বাৎসরিক মেলা"। *দৈনিক জনকণ্ঠ*। সংগ্রহের তারিখ ২৬ জানুয়ারি ২০১৮।
4. 1 2 3  "শেখ ফজিলাতুন্নেছা হাসপাতাল রোগীদের ভালো চিকিৎসার ঠিকানা"। *জাগো নিউজ ডটকম*। সংগ্রহের তারিখ ২৬ জানুয়ারি ২০১৮।
**ফুটবল ক্লাব মিনায়** (ইউক্রেনীয়: Футбольний клуб «Минай», ইংরেজি: Football Club Mynai; এছাড়াও **ফুটবল ক্লাব মিনাই** অথবা **এফসি মিনায়** নামে পরিচিত) হচ্ছে মিনায় ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০১৫ সালে প্রতিষ্ঠিত হয়েছে। এফসি মিনায় তাদের সকল হোম ম্যাচ মিনায়ের আভানহার্দ স্টেডিয়ামে খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন ভাসিল কোবিন এবং সভাপতির দায়িত্ব পালন করছেন ভালেরি পেরেসোলিয়াক। ইউক্রেনীয় রক্ষণভাগের খেলোয়াড় অলেহ দোপিকা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি মিনায় এপর্যন্ত ৩টি শিরোপা জয়লাভ করেছে; যার মধ্যে ১টি ইউক্রেনীয় প্রথম লিগ শিরোপা রয়েছে।

অর্জন
-----

### ঘরোয়া

* ইউক্রেনীয় প্রথম লিগ

* গ্রুপ ১-এর চ্যাম্পিয়ন (১): ২০২০

* ইউক্রেনীয় দ্বিতীয় লিগ

* গ্রুপ ১-এর চ্যাম্পিয়ন (১): ২০১৯

* ইউক্রেনীয় ফুটবল অপেশার লিগ

* গ্রুপ ১-এর চ্যাম্পিয়ন (১): ২০১৮

তথ্যসূত্র
---------

1. 1 2  "Minai will play home matches of the Premier League at Avangard Stadium in Uzhhorod"। *PMG.ua* (Ukrainian ভাষায়)। সংগ্রহের তারিখ ১৯ আগস্ট ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ২৮ নভেম্বর ২০২০।
3. ↑  "ক্লাবের তথ্য"। *ট্রান্সফারমার্কেট*। সংগ্রহের তারিখ ২৮ নভেম্বর ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব মিনায়** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব মিনায়
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল
**শিব নিবাস প্যালেস** (বাংলা: শিব নিবাস প্রাসাদ) রাজস্থানের উদয়পুরের মহারানার পূর্বের বাসভবন, যা পিকোলা হ্রদের তীরে অবস্থিত।

শিব নিবাস।

অতিথি ঘর
--------

সিটি প্যালেস কমপ্লেক্সের দক্ষিণ দিকে অবস্থিত, এই ভবনটির কাজ মহারানা সজ্জন শম্ভু সিং (১৮৭৪ থেকে ১৮৮৪) শুরু করেন এবং তার উত্তরাধিকারী মহারানা ফতেহ সিং বিংশ শতাব্দীর শুরুতে একটি রাজকীয় গেস্টহাউস হিসেবে এর কাজ সমাপ্ত করেন।

অতিথি ঘর হিসাবে বিভিন্ন সময়ে ভবনটি বিশ্বের বিভিন্ন স্থান হতে আসা অতিথি এবং বিখ্যাত ব্যক্তিদের অবস্থানের স্থান হিসাবে ব্যবহৃত হয়েছে, যেমন ১৯০৫ সালে যুক্তরাজ্যের পঞ্চম জর্জ এবং এডওয়ার্ড দ্যা প্রিন্স অব ওয়েলস প্রমুখ ব্যক্তিত্ব এখানে অবস্থান করেছেন।

১৯৫৫ সালে যে সময় ভাগওয়াত সিং মেওয়ার এর সিংহাসনে উপবেশন করেন, সে সময়টাতে রাজপরিবারের জন্য তাদের সবগুলো রাজকীয় বাসস্থানের খরচ বহন করা ক্রমে ক্রমেই কঠিন হয়ে উঠছিলো, বিশেষ করে সিটি প্যালেস। লেক প্যালেসকে একটি আয়বর্ধক হোটেলে রূপান্তরিত করার সফলতাকে অনুসরণ করে তিনি শিব নিবাস এবং ফতেহ প্রকাশ প্যালেসকেও ঐতিহ্যবাহী লাক্সারী হোটেলে রূপান্তরিত করার সিদ্ধান্ত নেন। দীর্ঘ ৪ বছর রূপান্তর প্রক্রিয়া চালানোর পর ১৯৮২ সালে শিব নিবাসকে একটি হোটেল হিসাবে উন্মুক্ত করা হয়।

হোটেল
-----

রাজবাড়ীরটির ৩ তলা একটি অভ্যন্তরীণ কোর্টইয়ার্ডের মাঝখানে একটি মার্বেল পুল সহকারে একটি অর্ধবৃত্তাকার আকৃতিতে সাজানো হয়েছে। বেলকনি এবং ছাদের উপরের চত্বরগুলো যা বিভিন্ন কক্ষে নিয়ে যায়, সেখান থেকে পিকোলা হ্রদের বাঁধ প্রাচীরের নিচে অবস্থিত বাগানের দক্ষিণ অংশের সৌন্দর্য অবলোকন করা যায়; অপরদিকে পশ্চিমে উপভোগ করা যায়, জাগ মন্দির এবং প্যালেস হ্রদের দৃশ্য। ভবনটি প্রাচীন রাজপুত স্থাপত্য শৈলীর একটি অনন্য নিদর্শন। প্রাসাদটির অভ্যন্তরভাগে গজদন্ত এবং মুক্তা দিয়ে বাঁধানো কারুকাজ শিল্প বিদ্যমান, এছড়াও গ্লাস মোজাইক এবং ফ্রেস্কো পেইন্টিং দ্বারা প্রাসাদের শোভা বর্ধণ করা হয়েছে। এই কারুকাজগুলোর মধ্যে অনেকগুলোই খাজা ওস্তাদ এবং কুন্দল লাল এর দ্বারা করা, যাদেরকে মহারানা গ্লাস মোজাইক শিল্প এবং ফ্রেস্কো পেইন্টিং সম্পর্কে শিক্ষা লাভের জন্য ইংল্যান্ড পাঠিয়েছিলেন।

প্রাসাদটি যখন প্রথম নির্মিত হয়, তখন প্রাসাদটিতে নয়টি স্যুইট ছিল, যার সবগুলো ছিলো নিচতলায়। প্রাসাদটিকে হোটেলে রূপান্তর করার সময় এতে দ্বিতীয় তলায় আরও আটটি নতুন এপার্টমেন্ট যুক্ত করা হয়, যার ফলে বর্তমানে হোটেলটিতে ৩৬ টি গেস্টরুম বিদ্যমান।

* ১৯টি শৌখিন কক্ষ
* ৮টি টেরেস স্যুইট
* ৬টি রয়াল স্যুইট
* ৩টি ইমপেরিয়াল স্যুইট

প্রাসাদটি হোটেলে রূপান্তরিত হওয়ার পর এখানে বিভিন্ন সময়ে রানী দ্বিতীয় এলিজাবেথ, নেপালের রাজা, ইরানের শাহ, এবং জ্যাকুলিন কেনেডির মত বিখ্যাত ব্যক্তিত্বরা আতিথেয়তা গ্রহণ করেছেন।

হোটেলটি এইচআরএইচ (HRH) গ্রুপ অব হোটেলস দ্বারা পরিচালিত হয়, যার মালিক হচ্ছেন বর্তমান মহারানা।

প্রাসাদটি জেমস বন্ড চলচ্চিত্র অক্টোপাসির দৃশ্যে প্রদর্শিত হয়।

তথ্যসূত্র
---------

1. ↑  "History of Shiv Niwas Palace,Udaipur" (ইংরেজি ভাষায়)। udaipuronline.in। সংগ্রহের তারিখ ২৯ জুন ২০১৬।
2. ↑  "Udaipur Hotels" (ইংরেজি ভাষায়)। cleartrip.com। সংগ্রহের তারিখ ২৯ জুন ২০১৬।
3. ↑  "Shiv Niwas Palace Udaipur" (ইংরেজি ভাষায়)। hrhhotels.com। ২১ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৬।
**বামাপদ বন্দ্যোপাধ্যায়** (৬ মার্চ ১৮৫১ - ৩ এপ্রিল ১৯৩২) খ্যাতনামা বাঙালি চিত্রশিল্পী ।

জীবনী
-----

বামাপদ বন্দ্যোপাধ্যায়ের জন্ম পশ্চিমবঙ্গের পূর্ব বর্ধমান জেলার মাতুলালয়ে। বাল্যকাল থেকেই ছবি আঁকায় অনুরাগ ছিল। সরকারি আর্ট কলেজে শিক্ষা লাভ করেন। খ্যাতনামা চিত্রকর প্রমথনাথ মিত্রের কাছে তৈল চিত্রাঙ্কন এবং জার্মান চিত্রকর বেকারের কাছে পুরাতন চিত্রের পুনরুদ্ধার পদ্ধতি শেখেন। ১৮৭৯ খ্রিস্টাব্দ হতে তিনি স্বাধীনভাবে ব্যবসা শুরু করেন। ১৮৮১ খ্রিস্টাব্দ হতে ১৮৮৬ খ্রিস্টাব্দে উত্তর ভারত পরিভ্রমণ করেন এবং এলাহাবাদ (বর্তমানের প্রয়াগরাজ), লাহোর, অমৃতসর, গোয়ালিয়র, জয়পুর, যোধপুর প্রভৃতি স্থানের দেশীয় রাজ্যের রাজা-মহারাজাদের চিত্র অঙ্কন করে যথেষ্ট খ্যাতি অর্জন ও অর্থ লাভ করেন। ঈশ্বরচন্দ্র বিদ্যাসাগর, বঙ্কিমচন্দ্র, যতীন্দ্রমোহন ঠাকুর প্রমুখের তৈলচিত্র অঙ্কন করে যশস্বী হন। তার অঙ্কিত ‘কৃষ্ণকান্তের উইল’ হস্তে বঙ্কিমচন্দ্রের মূল প্রতিকৃতি কলকাতার  ভিক্টোরিয়া মেমোরিয়াল হলে রক্ষিত আছে।

চিত্রকর্ম
---------

বামাপদর অন্যান্য বিখ্যাত চিত্র হল - 

* 'জাগলার অ্যান্ড মংকি'
* 'দুর্বাসা ও শকুন্তলা'
* 'শান্তনু ও গঙ্গা'
* 'উত্তরা ও অভিমন্যু'

নিজের আঁকা পৌরাণিক চিত্রগুলির ওলিয়োগ্রাফ (oleograph) বা নকল-তৈলচিত্রও প্রচার করেছিলেন। বামাপদ বন্দ্যোপাধ্যায় বঙ্গীয় কলা-সংসদের কার্যকরী সমিতির অন্যতম সদস্য ছিলেন।

মৃত্যু
------

বামাপদ বন্দ্যোপাধ্যায় ৮১ বৎসর বয়সে ১৯৩২ খ্রিস্টাব্দের ৩রা এপ্রিল মৃত্যুবরণ করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৬০, আইএসবিএন ৯৭৮-৮১-৭৯৫৫-১৩৫-৬
**নগোমেতনি ক্লুব লকোমোতিভা জাগরেব** (ক্রোয়েশীয়: Nogometni klub Lokomotiva Zagreb, ইংরেজি: FC Lokomotiva; এছাড়াও **ফুটবল ক্লাব লকোমোতিভা জাগরেব**, **এফসি লকোমোতিভা জাগরেব**, **এফসি লকোমোতিভা** অথবা শুধুমাত্র **লকোমোতিভা** নামে পরিচিত) হচ্ছে জাগরেব ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯১৪ সালের ১লা মে তারিখে প্রতিষ্ঠিত হয়েছে। লকোমোতিভা তাদের সকল হোম ম্যাচ জাগরেবের স্তাদিওন ক্রানয়শেভিচেভায় খেলে থাকে; যার ধারণক্ষমতা হচ্ছে ৮,৮৫০। বর্তমানে এই ক্লাবের ম্যানেজারের দায়িত্ব পালন করছেন গোরান তোমিচ এবং সভাপতির দায়িত্ব পালন করছেন তিন দোলিচকি। ক্রোয়েশীয় রক্ষণভাগের খেলোয়াড় দেনিস কোলিঙ্গার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লকোমোতিভা এপর্যন্ত ৩টি শিরোপা জয়লাভ করেছে; যার মধ্যে ১টি ক্রোয়েশীয় দ্বিতীয় লীগ, ১টি ক্রোয়েশীয় তৃতীয় লীগ এবং ১টি যুগোস্লাভ দ্বিতীয় লীগ শিরোপা রয়েছে।

অর্জন
-----

* **ক্রোয়েশীয় প্রথম ফুটবল লীগ**

*রানার-আপ (১)*: ২০১২–১৩
* **ক্রোয়েশীয় কাপ**

*রানার-আপ (১)*: ২০১২–১৩
* **ক্রোয়েশীয় দ্বিতীয় ফুটবল লীগ**

**বিজয়ী (১)**: ২০০৮–০৯
* **ক্রোয়েশীয় তৃতীয় ফুটবল লীগ**

*রানার-আপ (১)*: ২০০৭–০৮
* **ক্রোয়েশীয় চতুর্থ ফুটবল লীগ**

**বিজয়ী (১)**: ২০০৬–০৭
* **যুগোস্লাভ দ্বিতীয় লীগ**

**বিজয়ী (১)**: ১৯৫৫–৫৬
*রানার-আপ (২)*: ১৯৫৭–৫৮, ১৯৫৮–৫৯

তথ্যসূত্র
---------

1. ↑  "Stadion Kranjčevićeva"। prvahnl.hr। সংগ্রহের তারিখ ৬ জুলাই ২০১৮।
2. ↑  "ফুটবল ক্লাব লকোমোতিভা জাগরেব: বর্তমান দল"। *ট্রান্সফারমার্কেট*। সংগ্রহের তারিখ ১২ জুলাই ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব লকোমোতিভা জাগরেব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ক্রোয়েশীয়)
* উয়েফা.কমে ফুটবল ক্লাব লকোমোতিভা জাগরেব (ইংরেজি)

টেমপ্লেট:ফুটবল ক্লাব লকোমোতিভা জাগরেব
টেমপ্লেট:ক্রোয়েশীয় প্রথম ফুটবল লীগ

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
**ফুতূহ আল বুলদান** (فتوح البلدان‎, দেশ জয়ের বই Book of the Conquests of the Lands) পারস্যের ঐতিহাসিক আহমাদ ইবনে ইয়াহিয়া আল বালাজুরী কর্তৃক লিখিত আরবী বই। বইটি এম জে ডে গোইজে কর্তৃক **লিবার এক্সপুগনেশানিস রিজিওনাম** (লেইডেন ১৮৭০, কায়রো ১৯০১খি.) নামে সম্পাদনা করেন। গৈজের সম্পাদনা কিতাব ফুতুহ আল বুলদানকে পরিচিতি এনে দেয়। বইটিতে মুহাম্মদ ও ইসলামের প্রথম খলিফাদের প্রথম দিককার অভিযান বর্ণিত হয়েছে। এই বইটি লেখার উপকরণ জোগাড় করতে আল বালাজুরী সিরিয়া এবং মেসোপটেমিয়া অঞ্চল ভ্রমণ করেন।

কলম্বিয়া বিশ্ববিদ্যালয় বইটি দুই খণ্ডে অনুবাদ করে The Origins of the Islamic State নামে প্রকাশ করে। প্রথম খন্ড ফিলিপ খুরি হিট্টির অনুবাদে ১৯১৬ খিস্টাব্দে এবং দ্বিতীয় খন্ড ফ্রান্সিস ক্লার্ক ম্যুরগট্টেনের অনুবাদে ১৯২৪ সালে প্রকাশিত হয়। বইটিতে খিলাফাত সাম্রাজ্যের ভৌগোলিক বর্ণনা রয়েছে। লেখক কিছু লেখা ফারসি থেকে আরবীতে অনুবাদ করেছেন।

তথ্য উৎস
--------

1. 1 2  Thatcher, Griffithes Wheeler (১৯১১)। "Balādhurī"। চিসাম, হিউ। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Baladhuri, Ahmad ibn Yahya; Hitti, Philip Khuri; Murgotten, Francis Clark (১৯১৬–১৯২৪)। *The origins of the Islamic state: being a translation from the Arabic, accompanied with annotations, geographic and historic notes of the Kitâb fitûh al-buldân of al-Imâm abu-l Abbâs Ahmad ibn-Jâbir al-Balâdhuri*। University of California Libraries। New York : Columbia University। উদ্ধৃতি শৈলী রক্ষণাবেক্ষণ: তারিখ বিন্যাস (link)
3. ↑  Murgotten, Francis Clark (১৯২৪)। *The Origins Of The Islamic State Part II*। Osmania University, Digital Library Of India। Longmans, Green And Company।
**বামনহাট রেলওয়ে স্টেশনটি** ভারতের পশ্চিমবঙ্গ রাজ্যের কোচবিহার জেলার আলিপুরদুয়ার-বামনহাট শাখা লাইনে অবস্থিত বামনহাট শহরে পরিসেবা দেয়। স্টেশনটি উত্তর- পূর্ব সীমান্ত রেলওয়ে জোনের আলিপুরদুয়ার রেলওয়ে বিভাগের অধীনে অবস্থিত।

ট্রেন
-----

### প্রধান ট্রেন

* শিয়ালদহ-বামনহাট উত্তরবঙ্গ এক্সপ্রেস
* শিলিগুড়ি বামনহাট ইন্টারসিটি এক্সপ্রেস ।

ইতিহাস
------

ভারত বিভাজন ১৯৪৭ সালের পূর্বে, একটি রেল লিঙ্ক ছিল লালমনিরহাট জংশন হয়ে গীতদাহ এবং মোগলহাট যা এখন বাংলাদেশে অবস্থিত। এমনকি ১৯৫৫ সালে রেল যোগাযোগ পুনরায় চালু করার জন্য ভারত ও পাকিস্তানের মধ্যে আলোচনার সময় লাইনটি সেখানে ছিল। ১৯৬০-এর দশক পর্যন্ত কোচবিহার থেকে গোলকগঞ্জ হয়ে ধুবরি পর্যন্ত রেল যোগাযোগ ছিল। তখন এটি আসাম লাইন রেলওয়ে সার্ভিস নামে পরিচিত ছিল। সেতুগুলো ভেসে যাওয়ায় যোগাযোগ বিঘ্নিত হয়েছে। পুরো এলাকায় মিটারগেজ ট্র্যাক ছিল। উত্তর-পূর্ব সীমান্ত রেলওয়ে আলিপুরদুয়ার-বামনহাট শাখা লাইনকে ব্রডগেজে রূপান্তরিত করা হয়েছে ২০০৭ সালে। গীতালদহ পর্যন্ত আলিপুদুয়ার-বামনহাট শাখা লাইন আগে কোচবিহার রাজ্য রেলওয়ের অংশ ছিল। গীতালদহ-বামনহাট সেক্টর ছিল আসাম লাইন রেলওয়ে পরিষেবার অংশ।
ভারত বিভাগের আগে, মর্যাদাপূর্ণ আসাম মেল সান্তাহার থেকে গুয়াহাটি যাতায়াত করত। 
মানচিত্রটি আজকের অবস্থানটি উপস্থাপন করে (২০২০)। ১৯-২০ শতকে যখন এই এলাকায় প্রথম রেলপথ স্থাপন করা হয় তখন আন্তর্জাতিক সীমান্ত ছিল না। এটি ১৯৪৭ সালে আসে। তারপর থেকে, এটি নতুন বাস্তবতা মেনে চলছে।

স্টেশন
------

এটি ভারত-বাংলাদেশ সীমান্তের কাছে অবস্থিত এবং প্রতিদিন প্রায় ১৫,০০০ যাত্রী পরিচালনা করে।

বহিঃসংযোগ
---------

* বামনহাটে এলো ট্রেন

তথ্যসূত্র
---------

1. ↑  "Indian Rail Enquiry"। সংগ্রহের তারিখ ৫ ফেব্রুয়ারি ২০১৩।
**ফুটবল ক্লাব হোঙ্কা** (ইংরেজি: Football Club Honka; এছাড়াও **এস্পোর্ত হোঙ্কা**, **এফসি হোঙ্কা** অথবা শুধুমাত্র **হোঙ্কা** নামে পরিচিত) হচ্ছে এস্পু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৫৭ সালে প্রতিষ্ঠিত হয়েছে। এফসি হোঙ্কা তাদের সকল হোম ম্যাচ এস্পুর তাপিওলান উরহেইলুপুইস্তোয় খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন ভেসা ভাসারা এবং সভাপতির দায়িত্ব পালন করছেন ফারিদ আইনেতদিন। ফিনীয় মধ্যমাঠের খেলোয়াড় দুয়ার্তে তাম্মিলেহতো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি হোঙ্কা এপর্যন্ত ৪টি শিরোপা জয়লাভ করেছে; যার মধ্যে ১টি ফিনীয় কাপ, ২টি ফিনীয় লীগ কাপ এবং ১টি ইক্কোনেন শিরোপা রয়েছে।

অর্জন
-----

**ভেইক্কাউসলিগা**

* রানার-আপ (৩): ২০০৮, ২০০৯, ২০১৩

**ইক্কোনেন**

* **বিজয়ী:** ২০০৫

**ফিনীয় কাপ**

* **বিজয়ী:** ২০১২
* রানার-আপ (৩): ১৯৬৯, ২০০৭, ২০০৮

**ফিনীয় লীগ কাপ**

* **বিজয়ী (২):** ২০১০, ২০১১

তথ্যসূত্র
---------

1. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
2. ↑  "বর্তমান দল"। *ট্রান্সফারমার্কেট*। সংগ্রহের তারিখ ১৩ জুলাই ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব হোঙ্কা** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ফিনীয়)

টেমপ্লেট:ফুটবল ক্লাব হোঙ্কা
টেমপ্লেট:ভেইক্কাউসলিগা

প্রবেশদ্বার: ফুটবল